Nowotwar Čornochołmčanskeho dźěćaceho dnjoweho přebywanišća „Krabat“, kotrež je w nošerstwje Dźěłaćerskeho dobroćelstwa (AWO), nětko po zymskej přestawce dale postupuje.
Čorny Chołmc (AK/SN). Klětu w januaru maja dźěći a personal z tuchwilneho stejnišća w Domje Davida Traugotta do noweho domicila při cyrkwi přećahnyć. To je Mirko Pink, měšćanosta za šule, dźěćace dnjowe přebywanišća a socialne naležnosće města Wojerec wčera na zběhance za projekt wobkrućił. Načasny płony twar ma bjez barjerow być. Aktualna kapacita leži pola dohromady 43 městnow, 20 we žłobiku a 23 w pěstowarni. Ličba dźěći w zarjadnišću, w kotrymž tež serbšćinu posrědkuja, bě minjene lěta dosć stabilna. Wo serbsku skupinu dwu- do štyrilětnych staratej so kubłarce Silvia Stephan a Daniela Stockfisch.
slk_Latn szl_Latn